b'\n_START_ARTICLE_\nGarageBand\n_START_PARAGRAPH_\nGarageBand er programvare som kan brukes til \xc3\xa5 lage musikk eller podcaster. Det er utviklet av Apple Inc. for Mac OS X._NEWLINE_GarageBand kan kun kj\xc3\xb8pes som en del av iLife, en pakke med programmer som ogs\xc3\xa5 inneholder iPhoto, iMovie, iDVD, iTunes og iWeb. Alle programmene er lagd for \xc3\xa5 gj\xc3\xb8re det lett for brukeren \xc3\xa5 lage og organisere digitalt innhold, som bilder, film, lyd og websider. GarageBand er ikke beregnet for profesjonelle musikere, men er lagd for \xc3\xa5 hjelpe amat\xc3\xb8rer \xc3\xa5 produsere musikk p\xc3\xa5 en enkel m\xc3\xa5te.\n_START_SECTION_\nGarageBand 1\n_START_PARAGRAPH_\nGarageBand ble utviklet av Apple under ledelse av Gerhard Lengeling, som tidligere jobbet i det tyske firmaet Emagic, som lagde Logic Audio. Emagic ble kj\xc3\xb8pt opp av Apple i juli 2002._NEWLINE_Programmet ble annonsert av Steve Jobs p\xc3\xa5 Macworld Conference & Expo i San Francisco 6. januar 2004. Musikeren John Mayer var med og demonstrerte programmet.\n_START_SECTION_\nGarageBand 2\n_START_PARAGRAPH_\nGarageBand 2 ble annonsert under Macworld Conference & Expo 11. januar 2005, og ble levert fra 22. januar 2005.\n_START_SECTION_\nGarageBand 3\n_START_PARAGRAPH_\nGarageBand 3 ble annonsert i 2006, ogs\xc3\xa5 under Macworld Conference & Expo, og inneholdt bl.a. et \xc2\xabpodcast studio\xc2\xbb, med mulighet for \xc3\xa5 bruke mer enn 200 lydeffekter og jingler, samt integrering mot iChat for \xc3\xa5 gj\xc3\xb8re intervjuer med folk som satt andre steder.\n_START_SECTION_\nGarageBand 4\n_START_PARAGRAPH_\nGarageBand 4 ble annonsert august 2006'